Xeni ta' ferħ u anke diżappunt dehru madwar l-Istati Uniti hekk kif ħarġet l-aħbar dwar rebħa proġettata għal Joe Biden. Ċelebrazzjonijiet spontanji saru f'diversi bliet kbar fosthom f'Los Angeles u New York matul il-jum tas-Sibt. Bosta marru fit-toroq jiżfnu u jdoqqu strumenti li joħolqu briju sabiex jiċċelebraw dan ir-riżultat. Madankollu, is-sentiment fost il-partitarji ta' Trump kien wieħed oskur tant li bdew jirrifjutaw li jaċċettaw ir-rebħa ta' Biden. Tant, li ħafna bdew jirrepetu l-allegazzjonijiet li għamel Trump, dwar frodi f'din l-elezzjoni.